Ποταμός Γκομάλ

Ο ποταμός Γκομάλ (, παστού: ګومل سیند،  ګومل دریاب) είναι ποταμός μήκους 400 χιλιομέτρων στο Αφγανιστάν και το Πακιστάν.

Ο ποταμός αναφέρεται στη Ραμαγιάνα, ως ποταμός Γκομάτι. Ο ποταμός δίνει το όνομά του στο Πανεπιστήμιο Γκομάλ στο Ντέρα Ισμαΐλ Χαν και την επαρχία Γκομάλ στο Αφγανιστάν.

Ρους
Ο ποταμός Γκομάλ πηγάζει νοτιοανατολικά του Γκαζνί. Οι πηγές που σχηματίζουν τον κύριο κλάδο του Γκομάλ συγκλίνουν πλησίον του οχυρού στο Μπαμπακαρκόλ στο Καταουάζ, μία περιοχή που κατοικείται από παστούν στο Αφγανιστάν."Natural Geography of Pakistan: 5- Hydrology: 5-1- Rivers: Gomal River" ECO Geoscience Database Ο άλλος κλάδος του Γκομάλ, ο «Δεύτερος Γκομάλ», εκβάλει στον κύριο ποταμό περίπου 22 χιλιόμετρα από τις πηγές του.MacGregor, Charles Metcalfe (1871) Central Asia, pt. 2: A Contribution Toward the Better Knowledge of the Topography, Ethnology, Resources, and History of Afghanistan Office of the Superintendent of Government Printing, Calcutta, OCLC 48604589 reprinted by Barbican Publishing Co., Petersfield, England, in 1995, σελ. 308 Ο Γκομάλ ρέει νοτιοανατολικά στην επαρχία Γκίλτζι για περίπου 177 χιλιόμετρα προτού ενωθεί με τον ποταμό Ζομπ, τον κυριότερο παραπόταμό του, πλησίον του Χατζούρι Καχ.MacGregor, σσ. 308-9Gazetteer of Afghanistan VI (Farah), fourth ed., Calcutta, 1908, σελ. 238

Εντός του Πακιστάν, ο ποταμός Γκομάλ περικυκλώνει το Νότιο Ουαζιριστάν και σχηματίζει τα όρια μεταξύ του Χιμπέρ-Παχτούνκουα και Μπαλοτσιστάν. Από το Νότιο Ουαζιριστάν, ο ποταμός εισέρχεται στην Κοιλάδα Γκομάλ στην επαρχία του Τανκ, σε μία περιοχή γνωστή ως Γκιρντάβι η οποία κατοικείται από τη φυλή Μιάνι. Στην περιοχή αυτή κυρίως τα νερά του Γκομάλ χρησιμοποιούνται για την άρδευση της κοιλάδας μέσω του συστήματος Ζαμ. Ο ποταμός περνά από την πεδιάδα Νταμάαν στο Κουλάτσι Τεχσίλ και αργότερα από το Ντέρα Ισμαΐλ Χαν Τεχσιλ, προτού εκβάλει στον Ινδό ποταμό 32 χιλιόμετρα από το Ντέρα Ισμαΐλ Χαν.

Φράγμα Γκομάλ Ζαμ
Η κατασκευή φράγματος σε αυτόν τον ποταμό στην περιοχή Χατζούρι Κατς αποτελούσε όραμα από το 1898. Η κυβερνητική έγκριση για την κατασκευή του φράγματος ήρθε το 1963, αλλά τα έργα στο φράγμα Γκομάλ Ζαμ σταμάτησαν το 1965. Τα έργα ξεκίνησαν ξανά το 2001 κατά τη διακυβέρνηση του Περβέζ Μουσάραφ,The Nation, Lahore, August 28; 2001 and Tareekh i Sarzameen i Gomal ; National Book Foundation Islamabad σσ. 433-34 και ολοκληρώθηκαν το 2013.

Παραπομπές

Κατηγορία:Ποταμοί του Αφγανιστάν
Κατηγορία:Ποταμοί του Πακιστάν